לשכת ראש ממשלת ישראל

לשכת ראש ממשלת ישראל (מכונה לעיתים גם "הכוורת") היא מערך אנשים או פמליה, המסייעת לראש הממשלה בניהול סדר יומו, ומרכזת את כלל ההיבטים בעבודתו. זאת בשונה ממשרד ראש הממשלה, שהוא ישות מסודרת על פי חוק, שאחראית על משרד-העל הממשלתי בראשו עומדים ראש הממשלה ומנכ"ל המשרד, כמו גם גופים נוספים (כמו מזכירות הממשלה, המזכירות הצבאית לראש הממשלה, המטה לביטחון לאומי, המטה החברתי כלכלי, המועצה הלאומית לכלכלה) שאינם חלק מלשכת ראש הממשלה. בראש הלשכה, עומד ראש הסגל, הידוע גם כראש לשכת ראש הממשלה. לשכת ראש הממשלה מנהלת את שגרת יומו של ראש הממשלה ואת עבודתו השוטפת. בראשה עומד ראש הלשכה המנהל את לוח הזמנים של ראש הממשלה, ומשמש כאיש הקשר בין ראש הממשלה לבין גורמים שונים במשרד ובקואליציה. לשכת ראש הממשלה כוללת את מנהל הלשכה, עוזרים וצוות מזכירות. ללשכה כפופים יועצי ראש הממשלה בנושאים השונים. עם זאת, עבודתם המקצועית של יועצי ראש הממשלה בתחומים כלכליים חברתיים מלווה על ידי מנכ“ל משרד ראש הממשלה. לראש הממשלה שלוש לשכות כאשר הרשמית והעיקרית בבניין משרד ראש הממשלה בירושלים, השנייה בקומת הממשלה במשכן הכנסת, והשלישית בבית שמעון פרס בקריה בתל אביב ובעבר שכנה בבית וילהלם אברלה. לרוב כאשר מתפרסם באמצעי התקשורת ובעיתונות בנוגע לאירועי היומיום בנושא מדיניות או מהלכי מסוימים "מלשכת ראש הממשלה נמסר בתגובה..." או "תגובת לשכת ראש הממשלה" לרוב תגובה זו משקפת את עמדת המדינה ולבטח ממשלת ישראל. לפי סעיף 02.511 בתקשי"ר (תקנון שירות המדינה) מפורטים משרות במטה ראש הממשלה. ראש סגל ראש הממשלה, צחי ברוורמן. מנהל לשכת ראש הממשלה. יועץ ראש הממשלה לנושאים מדיניים, ד״ר אופיר פלק. ראש מערך התקשורת ודוברות ראש הממשלה, ד"ר עומר דוסטרי. יועצי ראש הממשלה לענייני תקשורת. ראש מערך ההסברה הלאומי. מנהל מטה ההסברה. מנהל לשכת העיתונות הממשלתית ניצן חן. דוברים פוליטיים של ראש הממשלה; יונתן אוריך ועופר גולן. יועץ ראש הממשלה לקשר עם הכנסת (יועץ ראש הממשלה לענייני חקיקה); נבו כץ. יועץ ראש הממשלה לאירועים וסיורים. יועץ ראש הממשלה לתכתובת. שש משרות של עוזרים ויועצים לראש הממשלה לנושאים שונים שיוגדרו על-פי צרכיו ושיקול דעתו של ראש הממשלה; עד חמש משרות נוספות של עוזרים ויועצים לראש הממשלה לנושאים שונים שיוגדרו על-פי צרכיו, בכפוף לאישור ועדת משנה שתמנה ועדת השירות מבין חברי ועדת השירות; עוזר פוליטי אשר יועסק בחוזה קבלני לתקופה שלא תעלה על כהונתו של ראש הממשלה ולא יהיה עובד מדינה. שש משרות מזכירות לראש הממשלה (שתיים מתוכן תכהנה במשרות קבועות והשאר במשרות אמון); משרות נהגים על־פי ההיקף שייקבע באישור נציבות שירות המדינה. החלוקה הפנימית של משרות האמון האישיות של ראש הממשלה היא: 38 משרות אמון בלשכת ראש הממשלה, שמונה משרות אמון אישיות במועצה הלאומית לכלכלה ושתי משרות אמון אישיות במעון ראש הממשלה. נכון למועד כתיבת שורות אלו, כל המשרות במועצה הלאומית לכלכלה, למעט משרת ראש המועצה, הומרו למשרות מקצועיות. יועץ מעון ראש הממשלה (משרת אמון); מנהל לשכת מעון ראש הממשלה (משרת אמון); יועץ תפעול מעון ראש הממשלה; עוזרי תפעול מעון ראש הממשלה; עובד מטבח במעון ראש הממשלה; עובדי משק בית, שמספרן ייקבע בהתאם לכללים הנהוגים בשירות המדינה. מנהלת לשכת אשת ראש הממשלה. לפי סעיף 02.511 בתקשי"ר (תקנון שירות המדינה) קיימות שלוש משרות בלשכות של ראשי ממשלה לשעבר: יועץ ראש הממשלה לשעבר; מנהל לשכת ראש הממשלה לשעבר; נהג ראש הממשלה לשעבר. ראש הממשלה בעת פגישה עם מזכיר המדינה האמריקאי אנתוני בלינקן, בלשכתו בקריה בתל אביב, בעת מלחמת חרבות ברזל 2023 ראש הממשלה בנימין נתניהו בפגישה עם מזכיר ההגנה האמריקאי לויד אוסטין בלשכתו בקריה בתל אביב, נובמבר 2023 ראש הממשלה בנימין נתניהו מקבל פניו של מזכיר החוץ הבריטי ג'יימס קלברלי בלשכת ראש הממשלה בירושלים בעת מלחמת חרבות ברזל ראש הממשלה נפתלי בנט בלשכתו בירושלים את נשיא קולומביה, 2022 מזכיר המדינה אנתוני בלינקן מתארח בלשכת ראש הממשלה, 2022 מזכיר המדינה אנתוני בלינקן נפגש עם קבינט המלחמה בלשכת ראש הממשלה במהלך מלחמת חרבות ברזל, נובמבר 2023 מזכיר המדינה בפגישה עם ראש הממשלה נתניהו ראש הממשלה בנימין נתניהו ומזכיר המדינה בלינקן במבואה ראש הממשלה בנימין נתניהו וראש ממשלת בריטניה רישי סונאק בעת הצהרות עיתונאים לאחר פגישתם ראש הממשלה נתניהו יחד עם מזכיר המדינה האמריקאי מייק פומפיאו בהצהרות לעיתונאים, 2018 חדר לשכת ראש הממשלה ראש הממשלה נתניהו מארח מזכיר האנרגיה האמריקאי מארק פרי ראש הממשלה נתניהו בפגישה עם היועץ לביטחון לאומי של ארצות הברית, ג'ון בולטון בירושלים, 2018 משרד ראש הממשלה בית וילהלם אברלה (בית בן-גוריון) – לשכת ראשי ממשלת ישראל בקריה בתל אביב במשך 60 שנה משרד הבית הלבן יוסי קוציק וחברי הוועדה, הוועדה לבחינת מטה ראש הממשלה טל שניידר, ‏הכוורת של נתניהו: האנשים שנמצאים מאחורי ראש הממשלה, באתר גלובס, 24 בדצמבר 2018 נציבות שירות המדינה, תקשי"ר תקנון שירות המדינה מהדורה שביעית, באתר gov.il נעה לנדאו, יועץ בן 25 ודוברת בת 26: האנשים שמלווים את נתניהו, באתר הארץ, 2 במרץ 2018 אגף פניות הציבור במשרד ראש הממשלה, באתר gov.il איתמר אייכנר וטובה צימוקי, שרה נתניהו בשליחות דיפלומטית בגואטמלה: "אין לה מעמד מיוחד", באתר ynet, 10 בדצמבר 2018